I UN Ilakho Ukujezisa UMugabe Labangane Bakhe
I UN security council ikhangelelwe ukuhlaziya udaba lokujezisa uMugabe leziphathamandla zebandla lakhe ngoLwesibili
Umanyano weAfrican Union ukhangelelwe ukuthumela umgcinisihlalo wawo uMnu Jakaya Kikwete loMnu Jean Ping ongumgcinisihlalo we African Union Commission, eZimbabwe kumavikiambalwa azayo ukuthi bayekhulumisana lomongameli Robert Mugabe, umkokheli weMDCuMnu Morgan Tsvangirai lomongameli Thabo Mbeki weleSouth Africa emizameniyokulungisisa udaba lweZimbabwe. I African Union ibikwa idabukene phakathiekuthini udaba lweZimbabwe lulungisiswe njani, njalo amazwe afana leBotswana,Nigeria, Sierra Leon lamanye abikwa ekhuthaza ukuthi kwenziwe ukhetho olutsha ngobaengananzi uMugabe njengo mongameli. Ekhuluma leStudio 7 lamuhla umkhokheliweMDC uMnu Tsvangirai uveze ukuthi ube lomhlangano labameli bamazwe eAfricaeZimbabwe lamuhla ebachasisela ngalokhu iMDC efuna iSadc leAU zikwenze ukuzekulungisiswe udaba lweZimbabwe. Inhloko kahulumende weleBhilithani uMnu Gordon Brown laye wethule amazwi okuthi ilizwe lakhe lisekela imbiko yokuthikuthunyelwe ibutho lokulondoloza ukuthula eZimbabwe. Ekhuluma edalenilephalamende uMnu Brown uthe umhlaba kumele usebenze ndawonye leMDC uzwe ukuthilelibandla lithi udaba lweZimbabwe lungalungisiswa njani. Ngakwelinye icele,iMelika lamuhla yethulele okusemthethweni iUnited Nations Security Councilugwalo olulezijeziso efuna iUnited Nations izethulele eleZimbabwe. IMelikaifuna iUnited Nations ijezise umongameli Mugabe leziphathamandla zebandla lakheezilitshumi lambili ezigoqela usibalukhulu webhanga elikhulu uMnu Gedion Gono,uMnu Augustine Chihuri, Patrick Chinamasa, Dydimus Mutasa, George Charamba, Paradzai Zimondi, Happyton Bonyongwe, David Parirenyatwa, Perence Shiri, Constatine Chiwengwa loMnu Emmerson Mnangagwa. Zingethulwa lezizijezisozizakuba yizijeziso zakuqala ezeUnited Nations phezu kweZimbabwe. I United Nations Security Council ikhangelelwe ukuhlaziya ugwalo lolu ngoLwesibilikuviki ezayo. Ukuze sizwe ukuthi kambe iUnited Nations ilakho ukuvuma ukujezisauMugabe lokuthi izijeziso lezi zingaphathisa njani, ingcwethiecubungula ezombusazwe uMnu Rejoyce Ngwenya, utshele uNtungamili Nkomo weStudio 7 ukuthi kazisoze zincede ngalutho.